﻿ PROIECT DIDACTIC „Provocarea de a fi diferit” Partea I Unitatea de învățământ: Liceul de artă „I Sima” Zalău Profesor: Măcelar Mutu Liviu Religie Penticostală Grupa de clase: II-VI Data: 9 12 2015 An școlar: 2015-2016, semestrul I Tipul de lecţie: mixtă (dobândire de cunoştinţe, sistematizare, exersare şi evaluare a competenţelor de muncă intelectuală) Titlul lecției: PROVOCAREA DE A FI DIFERIT Text biblic: Ioan 17:6-19 Obiectivele lecției: În urma parcurgerii lecției elevii vor fi capabili:  Să înțeleagă că Domnul Isus Hristos își cheamă ucenicii să trăiască o viață diferită față de a celor care nu Îl cunosc pe El;  Să dorească să trăiască pentru a-I fi plăcuți lui Dumnezeu indiferent de cost;  Să identifice domenii în viața lor în care au nevoie de schimbare, și să ceară Domnului să-i ajute să facă acele schimbări;  Să își dea seama că venirea lor la Hristos presupune trăirea unei vieți schimbate Strategia didactică Metode şi procedee: conversatia, exercitiul, observarea dirijata, povestirea, explicatia Mijloace de invatamant: Biblia, foi de lucru, ajutoare vizuale, computerul Forme de organizare a activitătilor: activitate individuala, activitate de grup si activitate frontala Resurse Oficiale: 1 Programa şcolară pentru disciplina religie, clasele a a II-VI-a; 2 Planificarea calendaristică orientativă, clasele a II-VI-a; Temporale: număr de lecţii – 2 durata – 50 min/oră Bibliografice: 1 Biblia sau Sfânta Scriptura, ediția Dumitru Cornilescu, revizuită 2 Marek Moskor, Provocarea adolescenților, Ed AMEC, 2010 3 Cucos, Constantin, Educația religioasă, Editura „Polirom”, Iasi, 1999 1 Demersul didactic Moment organizatoric (5 minute) Activitatea profesorului:  Rugăciunea la intrarea in clasă  absenţe  organizează materialele  organizează clasa  crează un climat cooperant Activitatea elevilor:  rostesc rugaciunea  răspund cerinţelor  pregătesc materialele solicitate  se aşează la locurile indicate Introducere Înainte de începerea lecției elevii vor recapitula lecția anterioară și li se va conduce atenția spre scopul lecției de zi Elevii vor nota titlul lecției în caiete Metodă: Observă diferența (joc de observație) (5 minute) Vom împărți elevilor foaia de lucru 7 (în anexă) Trebuie să încerce să găsească cele opt diferențe dintre cele două imagini Persoana care găsește prima aceste diferențe va primi un mic premiu A doua parte a foii de lucru va fi completată mai târziu 2 Să ne imaginăm o tânără creștină într-o clasă în care nu mai sunt alți creștini Cum putem observa diferența dintre ea și ceilalți, care nu sunt creștini? Vom permite elevilor să ofere sugestii Răspunsuri posibile pot fi: se roagă înainte de masă, nu copiază, ridică mâna și vorbește când profesorul spune ceva împotriva a ceea ce crede ea, nu se alătură celor ce vorbesc de rău pe alții sau spun glume murdare, de obicei este punctuală și își face temele, este prietenă cu cei pe care alții îi ignoră Elevii vor trebui să înțeleagă că dacă sunt creștini, trebui să se vadă și în viața lor că sunt diferiți de ceilalți Textul biblic de citit: Ioan 17:6-19 În Ioan, capitolul 17, găsim o rugăciune foarte deosebită , pe care Domnul Isus a spus-o când a trăit pe acest pământ O să citim împreună pasajul acesta Elevii vor căuta Ioan 17:6-19 și vor nota în caietele lor referința biblică Elevii din clasa pregătitoare și clasa I vor primi o fișă de colorat 1 despre Rugăciunea Domnului Isus Isus se roagă aici pentru cei care Îl vor urma, iar în Ioan 17:16 face o afirmație interesantă El spune: „Ei nu sunt din lume, după cum Eu nu sunt din lume ” Ce a vrut să spună Domnul Isus aici? Când devii creștin, devii cetățean al Cerului, dar nu mergi imediat acolo Deși Cerul este casa ta, trebuie totuși să trăiești ca creștin în această lume păcătoasă Într-o zi Domnul ne va lua din această lume și vom merge să fim împreună cu El pentru totdeauna în ceruri Între timp El vrea ca noi să trăim în această lume 3 în așa fel încât cei din jurul nostru , care nu sunt creștini, să vadă că suntem diferiți Suntem în lume, dar nu din lume – așa că nu trebuie să trăim ca lumea Vom arăta ajutorul vizual 12 Elevii vor nota în caiete următoarea afirmație: Rugăciunea Domnului Isus demonstrează că El înțelege foarte bine ce au de înfruntat cei care Îl urmează El știe presiunile și greutățile pe care le întâmpinăm Dar să privim cu atenție versetul 15 Domnul Isus nu a cerut Tatălui Său să îi ia pe ai Săi din lume În schimb, El se roagă ca ei să fie păziți de Diavolul, care caută să îi înfrângă Mântuitorul vrea ca acei care îi aparțin să rămână în lume, ca să fie martori ai Lui pentru ceilalți care nu-L cunosc Apostolul Pavel spunea odată că dorea să plece din această lume ca să fie cu Hristos, fiindcă ar fi cu mult mai bine (Filipeni 1:23, 24) Totuși, în același timp, știa că Dumnezeu are pentru el o misiune pe care i-a dat-o pe acest pământ Pentru că suntem creștini, același lucru este valabil și pentru noi PROVOCAREA DE A FI DIFERIT Ca creștini, fiind în lume, dar nu din lume, suntem supuși multor presiuni Știm că trebui să trăim cum dorește Dumnezeu, dar peste tot în jurul nostru vedem oameni care nu-și trăiesc viața la standardul lui Dumnezeu Nu este ușor să fii diferit Să ieși în evidență din mulțime este un lucru greu și uneori suntem batjocoriți sau socotiți ciudați de către prietenii noștri Dar la aceasta suntem chemați Elevii vor nota următoarea afirmație: Pentru creștin Biblia trebuie să fie ghidul referitor la ceea ce trebuie să facă sau nu (Psalmul 119:105) Biblia este Cuvântul lui Dumnezeu și în ea El ne arată clar cum dorește să trăiască copiii Lui De aceea este important să citească Cuvântul în fiecare zi Trebuie să știm ce spune Cuvântul, pentru a reacționa corect în situațiile cu care ne confruntăm zilnic Ceea ce învață Biblia ne va ajuta să ne pregătim pentru deciziile și alegerile decisive pe care le vom lua Bineînțeles, ceea ce spune Biblia va fi deseori foarte diferit de ceea ce spune lumea Dacă vrei să faci ceea ce spune Biblia, trebuie să fii gata să fii diferit de cei din jurul tău 4 Vom privi la câteva probleme pe care le poți întâmpina și vom vedea ce spune lumea că trebuie să faci în astfel de situații Apoi vom vedea ce spune Cuvântul lui Dumnezeu cu privirea la acestea Metodă: Grupuri de discuții (10 minute) Elevii o să fie împărțiți în câteva grupe și li se va distribui foaia de lucru nr 8 Elevii vor avea un ajutor vizual nr 13, înainte de a începe Vom permite elevilor să caute versetele și să discute despre ce spune Cuvântul lui Dumnezeu cu privire la fiecare dintre problemele date Apoi vom avea un timp de „rapoarte” și vom face un rezumat al rezultatelor folosind schema vizualizată (ajutorul vizual nr 13) Încheierea activității Aceasta a fost prima parte a lecției despre Provocarea de a fi diferit și vom vedea în a doua parte a lecției ce spune Biblia despre lume, stârnindu-le astfel curiozitatea pentru această parte a lecției Elevii vor fi notați pentru performanțele obținute în timpul activității, fiind apreciați și verbal Rostim împreună rugăciunea de încheiere PROIECT DIDACTIC „Provocarea de a fi diferit” Partea a II-a CE SPUNE BIBLIA DESPRE LUME? Studirea acestor probleme ne spune foarte clar că este o mare diferență între standardele lumii și standardele lui Dumnezeu Elevii vor nota în caiete următoarea afirmație: Dacă dorim să ascultăm de Dumnezeu, înseamnă să fim diferiți de cei din jur, având un mod de viață exemplar Exact aceasta a dorit să spună Isus, când a arătat că urmașii Lui sunt „în lume, dar nu din lume” 5 Biblia are multe de spus cu privire la atitudinea creștinului față de lume Elevii vor căuta în Sfânta Scriptură și vor citi următoarele pasaje: Romani 12:2 – Creștinii nu trebuie să devină lumești, ci trebuie să fie diferiți O persoană a exprimat lucrul acesta astfel: „Nu lăsa ca lumea să te modeleze după tiparul ei” Este atât de ușor să fii și tu ca toți ceilalți, și să nu ieși în evidență cu nimic bun Provocarea clară a Cuvântului lui Dumnezeu este ca poporul Lui să fie diferit și să aducă ceva diferit lumii în care trăiește Elevii vor nota semnificația cuvântului „metamorfozis”, iar elevii din clasa pregătitoare și din clasa I vor primi o foaie de colorat 2 care exprimă ideea transformării fluturelui Cuvântul „prefaceți” din acest verset vine din cuvântul grecesc „metamorfozis” (metamorfoză), care descrie procesul prin care o omidă se transformă în fluture Când are loc acest proces, schimbarea este văzută de toți La fel trebuie să fie și pentru cineva care devine creștin Acea persoană nu se mai conformează standardelor păcătoase ale lumii din jur, ci în schimb iese în evidență asemenea celor a căror viață a fost schimbată de lucrarea Duhului Sfânt care acum locuiește în ei Iacov 1:27 – Nu lăsa ca lumea să te întineze prin căile ei păcătoase Cei care lucrează în stațiile nucleare trebuie să-și ia multe precauții pentru a se asigura că nu se contaminează cu materiale radioactive Ei sunt în mod constant conștienți de pericolul contaminării și de răul pe care l-ar produce nu doar lor, ci și altora Acest verset ne amintește că atâta timp cât trăieși în această lume, există pericolul să fii contaminat de ea Și tu trebuie să fii precaut! Păzește-te de lucrurile care te fac să cazi în păcat Câteodată va fi nevoie să te îndepărtezi fizic de aceia care vor încerca să te conducă în situații păcătoase 1 Ioan 2:15 – Dacă iubim lumea, înseamnă că nu Îl iubim pe Dumnezeu Ai grijă ca loialitatea ta să nu fie împărțită Domnul Isus i-a avertizat pe ucenici că este imposibil să iubești în același timp și lucrurile materiale ale lumii și pe Dumnezeu (Matei 6:24) Dacă dragostea noastră pentru lucrurile materiale crește, atunci dragostea noastră față de Dumnezeu scade Dumnezeu vrea să aibă primul loc în viața noastră; orice lucru care Îi ia locul Lui este un idol Țelul fiecărui creștin trebui să fie să trăiască într-un mod plăcut lui Dumnezeu, indiferent de consecințe Metodă: Ce ai face tu? 6 Vom supune atenția elevilor asupra foii de lucru nr 7, partea a doua și îi vom pune să citească scenariile Le vom cere să spună povestirea când personajul principal nu este creștin; apoi din nou, când personajul este creștin (scenariile pot fi interpretate de elevi) Concluzii Domnul Isus le-a spus ucenicilor și tuturor celor ce Îl vor urma că ei sunt „în lume, dar nu din lume” Le-a spus clar că așteaptă ca cei care Îl iubesc să demonstreze prin modul lor de viață faptul că El le-a schimbat viața Cum este viața noastră? Este ea într-adevăr diferită de viața celor din jurul nostru, care nu sunt credincioși? Răspunsul depinde de atitudinea pe care o avem față de Cuvântul lui Dumnezeu Dacă ești pregătit să trăiești în ascultare de Cuvântul lui Dumnezeu, chiar și când alți oameni ți se împotrivesc, atunci vei descoperi ce înseamnă să fii „în lume, dar nu din lume” Metodă: Joc recapitulativ- aplicativ: ALFABETUL Vom împărţi elevii în două echipe Când vom numi o literă, prima persoană care va aduce profesorului un lucru cu litera respectivă (de exemplu: M-monedă, P-pix, C-ceas) câştigă dreptul de a răspunde la întrebarea care începe cu litera respectivă Un răspuns corect valorează 10 puncte Vom spune literele la întâmplare, iar dacă nu se găseşte un obiect care începe cu acea literă, vom pune întrebarea ambelor echipe, şi răspunde prima persoană care se ridică în picioare Dacă răspunsul este greşit, răspunde cealaltă echipă Întrebări: 1 Ce „A” interzis Dumnezeu în Exod 20:14? – adulterul 2 Ce „B” este ghidul creştinului în orice situaţie? – Biblia 3 Ce „C” sunt creştinii în casa cerească? – cetăţeni 4 Cum „D” trebuie să fie creştinii faţă de lume? – diferiţi 5 Care carte „E” conţine cele 10 porunci ale lui Dumnezeu? – Exod 6 Ce „F” nu este în dragoste? – frica 7 Ce carte „G” conţine planul lui Dumnezeu pentru căsătorie? – Geneza 8 Prin ce „H” am fost mântuiţi? – har 9 De ce „I” ni se spune să stăm deoparte în 1 Corinteni 6:18? – imoralitate 7 10 Ce „J” urmează după moarte? – judecata 11 În ce L„ sunt creştinii, dar nu sunt din ea? - lume 12 Ce „M” poate fi atacată de ceea ce vedem, citim sau auzim? – mintea 13 Care „N” este răspunsul corect când eşti provocat să consumi droguri sau alcool? – NU! 14 Ce „O” nu este pentru creştinii din Romani 8:1? – osândire 15 Ce „R” a făcut Isus pentru ucenicii Săi în Ioan 17? – rugăciune 16 De cine „S” doreşte Isus să fim păziţi? – Satan 17 Cum „T” descrie trupurile noastr 1 Corinteni 6:19-20? – templu 18 Cum „U” este sarcina lui Hristos, în Matei 11:30? – uşoară 19 Ce „V” a lui Dumnezeu trebuie să deosebim în Romani 12:2? – voia Încheierea activității Elevii vor fi notați pentru performanțele obținute în timpul activității, fiind apreciați și verbal Rostim împreună rugăciunea de încheiere 8 PROIECT DIDACTIC „Sfințirea” Partea I Unitatea de învățământ: Liceul de artă „I Sima” Zalău Profesor: Măcelar Mutu Liviu Religie Penticostală Grupa de clase: VII-XII Data: 9 12 2015 An școlar: 2015-2016, semestrul I Tipul de lecţie: mixtă (dobândire de cunoştinţe, sistematizare, exersare şi evaluare a competenţelor de muncă intelectuală) Titlul lecției: Sfințirea Obiectivele lecției: În urma parcurgerii acestei lecţii elevii vor trebui:  Să înţeleagă sfinţirea şi aplicarea ei în viaţa lor zilnică;  Să dorească să devină din ce în ce mai puţin asemănători cu lumea, şi din ce în ce mai asemănători cu Hristos;  Să practice disciplina zilnică de a rezista influenţei lumii, citind Bilbia şi rugându-se; iar ca rezultat, să manifeste roada Duhului;  Să realizeze că nu se pot schimba pe ei înşişi, ci au nevoie de o lucrare supranaturală a lui Dumnezeu în viaţa lor Strategia didactică Metode şi procedee: conversatia, exercitiul, observarea dirijata, povestirea, explicatia Mijloace de invatamant: Biblia, foi de lucru, ajutoare vizuale, computerul Forme de organizare a activitătilor: activitate individuala, activitate de grup si activitate frontala Resurse Oficiale: 1 Programa şcolară pentru disciplina religie, clasele a a VII-XII-a; 2 Planificarea calendaristică orientativă, clasele a VII-XII-a; Temporale: număr de lecţii – 2 durata – 50 min/oră Bibliografice: 4 Biblia sau Sfânta Scriptura, ediția Dumitru Cornilescu, revizuită 5 Marek Moskor, Provocarea adolescenților, Ed AMEC, 2010 6 Cucos, Constantin, Educația religioasă, Editura „Polirom”, Iasi, 1999 9 Demersul didactic Moment organizatoric (5 minute) Activitatea profesorului:  Rugăciunea la intrarea in clasă  absenţe  organizează materialele  organizează clasa  crează un climat cooperant Activitatea elevilor:  rostesc rugaciunea  răspund cerinţelor  pregătesc materialele solicitate  se aşează la locurile indicate Introducere Înainte de începerea lecției elevii vor recapitula lecția anterioară și li se va conduce atenția spre scopul lecției de zi Elevii vor nota titlul lecției în caiete Introducere: „Asemănarea în familie” Vom cere câtorva elevi să aducă la clasă o poză de-a lor de când erau mici Le vom arăta elevilor pozele şi vom vedea câţi dintre ei îi identifică Când răspund, trebuie să spună ce trăsături i-au ajutat să determine cine este în poză Vom viza în special caracteristicile care îi aseamănă cu părinţii, fraţii sau surorile persoanelor în cauză Această introducere îi va ajuta pe elevi să se concentreze asupra învăţăturii conform căreia creştinii trebuie să fie asemenea lui Isus Hristos Vom arăta ajutorul vizual nr 14 Ca creştini noi suntem urmaşi ai Domnului Isus Hristos În ultima noastră lecţie am văzut ce înseamnă să fii „în lume, dar nu din lume” Adevăraţii creştini vor fi diferiţi de lumea din jurul lor Cu trecerea timpului, ei vor fi din ce în ce mai mult asemănători cu Domnul Isus Urmându-L pe El, vom descoperi că El lucrează în noi pentru a ne face oameni după voia Sa Acest proces se numeşte sfinţire Ce este sfințirea? 10 Elevii vor nota în caiete definiția sfințirii: Sfințirea este lucrare a harului lui Dumnezeu în viața unui credincios, care îl face tot mai liber față de păcat și tot mai asemănător cu Hristos Sfințirea începe în momentul în care Dumnezeu ne mântuiește prin credința în Isus Hristos Când ne încredem în Domnul, suntem în același timp împăcați cu El – cu sfințirea însă nu este la fel Ea are nevoie de mai mult timp, și într-adevăr, această lucrare a lui Dumnezeu continuă întreaga noastră viață Vor fi poate momente speciale în viața noastră de credință când Dumnezeu ne încearcă umblarea cu El, iar ca rezultat, ne apropiem mai mult de EL, dar sfințirea este un proces continuu, care schimbă natura noastră interioară Nu putem să ne schimbăm pe noi înșine, prin propria noastră putere – sfințirea este o lucrare supranaturală a lui Dumnezeu Ea înseamnă să fii pus deoparte (la fel cum față de celelalte zile ale săptămânii duminica este o zi sfântă, pusă deoparte) Înseamnă, de asemenea, și purificare, să fii separat de lucrurile păcătoase, și dedicat lui Dumnezeu Prin puterea lui Dumnezeu care lucrează în noi, suntem capabili să ne opunem din ce în ce mai mult păcatului și să trăim o viață plăcută lui Dumnezeu Sfințirea influențează fiecare parte a ființei noastre – mintea, sentimentele și voința fiecăruia dintre noi Metodă: Sabia în teacă (asimilare) Pentru a ajuta elevii să descopere în ce fel sunt schimbate de Dumnezeu în procesul sfințirii mintea, inima și voința, o să jucăm de câteva ori „sabia în teacă,” cu următoarele versete După găsirea și citirea fiecărui verset, îl vom comenta pe scurt, folosind notițele date a Mintea – 1 Corinteni 2:14 (înainte ca Dumnezeu să ne mântuiască, mințile noastre nu erau în stare să înțeleagă lucrurile spirituale) - Romani 12:2 (Dumnezeu ne-a deschis mintea pentru ca ne face capabili să înțelegem Evanghelia, iar acum El dorește să ne reînnoiască mintea, schimbându-ne modul păcătos de gândire și importanța pe care o acordăm anumitor lucruri) b Inima – Ieremia 17:9 (înainte să ne încredem în Hristos inimile noastre erau pline de păcat) - Matei 22:37 (în timp ce Dumnezeu continuă să ne transforme inimile, noi trebuie să îl punem pe Dumnezeu pe primul loc în viața noastră) c Voința – Psalmul 40:8 (pe măsură ce Dumnezeu ne schimbă inima și mintea, începem să dorim să facem voia lui Dumnezeu) - Evrei 13:20-21 (în loc să mergem pe propria noastră cale păcătoasă, dorim să facem ceea ce îi place lui Dumnezeu) 11 Devenind asemenea lui Domnului Isus În timp ce continuă să îți schimbe mintea, inima și voința, vor fi din ce în ce mai vizibile în viața ta aceste schimbări Să ne amintim! Sfințire înseamnă să crești în credință, pentru a te asemăna din ce în ce mai mult cu Domnul Isus Mai înainte te-ai asemănat cu lumea, dar Isus vrea să semeni acum din ce în ce mai mult cu El DAR CUM A FOST DOMNUL ISUS ? Putem descoperi multe lucruri, citind povestirile scrise în Evanghelii, dar înainte de aceasta, haideți să privim la Galateni 5:22-23 Aceste versete enumeră câteva lucruri care trebuie să fie vizibile în viața unei persoane care este schimbată de Dumnezeu: dragostea, bucuria, pacea, îndelunga răbdare, bunătatea, facerea de bine, credincioșia, blândețea și înfrânarea poftelor Aceste calități sunt cunoscute ca „roada Duhului”, deoarece Duhul Sfânt le produce în credincioși Toate aceste lucruri au fost evidente în viața Domnului Isus, cât timp a trăit pe acest pământ, și la fel trebuie să fie evidente și în noi, dacă creștem într-adevăr în asemănarea cu El (1 Ioan 2:6) Elevii vor consemna în caiete roada Duhului Sfânt Metodă: Cum a fost Domnul Isus? (descoperă) Vom distribui foaia de lucru nr 9 fiecărui elev, apoi îi vom împărți în grupuri mici, fiecare grup având un lider Elevii vor căuta referințele și vor descoperi cum s-a comportat Domnul Isus în diferite situații Îi vom încuraja să pună un semn de carte la Galateni 5:22-23, pentru a compara fiecare incident cu acel text, și pentru a descoperi care din trăsăturile roadei au fost arătate de Domnul Isus în acele situații, restul foii de lucru poate fi completat mai târziu Încheierea activității Elevii vor fi notați pentru performanțele obținute în timpul activității, fiind apreciați și verbal Vom cânta o colindă Rostim împreună rugăciunea de încheiere 12 PROIECT DIDACTIC „Sfințirea” Partea a II-a Demersul didactic Moment organizatoric (5 minute) Activitatea profesorului:  Rugăciunea la intrarea in clasă  absenţe  organizează materialele  organizează clasa  crează un climat cooperant Activitatea elevilor:  rostesc rugaciunea  răspund cerinţelor  pregătesc materialele solicitate  se aşează la locurile indicate Creștem în asemănare cu Domnul Isus? Poate că atunci când citim lista caracteristicilor roadei Duhului Sfânt din Galateni 5:22-23, ne dăm seama că aceste lucruri nu sunt atât de evidente în viața noastră Dacă ne aflăm în situația aceasta înseamnă că nu colaborăm pe deplin cu Dumnezeu în lucrarea de sfințire Într-adevăr, câteodată nu este ușor să trăiești ca creștin în această lume Poate fi greu, dar dacă dorim cu adevărat să fim ca Domnul Isus, ne vom da seama că noi avem partea noastră de făcut Ce implică aceasta? 13 Vom arăta ajutorul vizual nr 15 Elevii vor nota în caiete îndatoririle creștinești: 1 Citirea Cuvântului lui Dumnezeu Oriunde privim, lumea încearcă să ne influențeze cu tiparele ei La televizor, în filme, în reclame și în reviste suntem permanent bombardați de mesaje și imagini care ne transmit că păcatul este ceva bun Apoi, ne arată că anumite lucruri sunt normale – „Toți fac asta, deci este bine” Aici trebuie să fim atenți Prin Biblie, Dumnezeu ne vorbește arătându-ne căile și standardele Lui Când citești și te gândești la învățătura pasajului biblic, deseori îți dai seama că se contrazice cu ceea ce spune lumea În acel moment trebuie să ne evaluăm atitudinile și comportamentul nostru Trebuie să fim hotărâți și să permitem Cuvântului lui Dumnezeu să ne modeleze și să ne transforme în persoana pe care o dorește El Pe măsură ce cunoaștem mai mult cum este Dumnezeu și cum vrea El să trăim, El va folosi această cunoștință pentru a ne schimba mintea, inima și voința Vom începe să gândim, să acționăm tot mai mult în concordanță cu voia Sa (2 Timotei 3:16-17) Metodă: Ce mi-a spus Dumnezeu în ultimul timp? Vom ruga câțiva elevi să fie pregătiți să împărtășească pe scurt ce au citit recent în Cuvântul lui Dumnezeu și ce au învățat din ceea ce au citit Vom recomanda câteva materiale devoționale, potrivite grupei lor de vârstă Mărturia lor este o sursă de încurajare pentru alți copii din grupul lor, care sunt la începutul vieții de credință, ca și ei să înceapă să aibă un timp de părtășie zilnică cu Dumnezeu 2 Rugăciunea Prin puterea ta este imposibil să te schimbi pe tine însuți sau să trăiești așa cum dorește Dumnezeu Ai nevoie de ajutorul Lui Dumnezeu – deci cere-i ajutorul! Rugați-vă în fiecare zi, cerându-i ajutorul de care aveți nevoie ca să trăiți pentru El (Evrei 4:16) Rugăciunea este o sursă vitală de putere pentru credincios Însuși Mântuitorul a avut nevoie să petreacă timp în rugăciune cu Tatăl Său ceresc (Matei 14:23) Când petrecem timp citind Biblia și rugându-ne, numim timpul acela „timp de părtășie” Este un timp în care poți să fii singur, tu și Dumnezeu, îndreptându-ți toată atenția spre El Aveți un timp zilnic pus deoparte pentru a vă întâlni cu Dumnezeu? Este un timp vital dacă dorim să creștem în asemănare cu Isus Hristos 14 Metodă: Ilustrație – timp pentru citirea Bibliei și rugăciune Vom lua un borcan gol și vom pune o piatră mai mare în el Vom umple borcanul cu alte pietre mai mici și vom pune capacul Vom turna pe masă tot conținutul și vom umple borcanul din nou, de data aceasta lăsând piatra mare la urmă Vom descoperi că aceasta nu va mai încăpea în borcan Încape doar dacă ea intră prima și celelalte mici în jurul ei Folosim această ilustrație pentru a accentua în fața elevilor importanța de a face din citirea Bibliei și din rugăciune o prioritate în viața lor Dacă permitem altor lucruri să ne umple viața , deseori nu vom mai avea timp de citire a Cuvântului Dar dacă vom face din timpul de părtășie o prioritate, va rămâne timp și pentru celelalte activități 3 Disciplină Pentru a avea timp de părtășie cu Dumnezeu zilnic este nevoie de disciplină Dar nu este singurul tip de disciplină care se cere unui credincios Când esti în fața ispitei, trebuie să fii gata să reziști și să nu te lași prins în ea Biblia ne spune clar că atunci când ne împotrivim Diavolului și rezistăm ispitelor, el fuge de la noi (Iacov 4:7) Cu toate acestea, și în acest caz este nevoie de disciplină, fiindcă de cele mai multe ori ispitele sunt atractive Dumnezeu promite că nu va permite să fim ispitiți peste puterile noastre (1 Corinteni 10:13), deci putem să fim siguri că ne va da puterea de care avem nevoie, ca să rezistăm Vom folosi această putere? Trebuie să fim îndeajuns de disciplinați să spunem „NU” lucrurilor care știm că sunt greșite Metodă: Foaie de lucru nr 9 La acest punct al lecției vom da timp elevilor să completeze foaia de lucru nr 9 Concluzii Dumnezeu are un plan minunat pentru viața noastră – El vrea să fim ca Fiul Său – Isus Hristos (Romani 8:29) Ce minunat să avem un astfel de scop 15 în viață! Bineînțeles, vor fi și dezamăgiri pe drum Schimbările în viața noastră nu vor veni atât de repede pe cât ne așteptăm și vor fi momente când Îl vom dezamăgi pe Dumnezeu și vom face lucruri care Îl vor întrista Când se întâmplă asta, trebuie să ne mărturisim păcatul și să ne cerem iertare lui Dumnezeu El este gata să ne ierte (1 Ioan 1:9) Încheierea activității Elevii vor fi notați pentru performanțele obținute în timpul activității, fiind apreciați și verbal Vom cânta o colindă Rostim împreună rugăciunea de încheiere Anexe 16 